**Innspill FRPs partiprogram 2025-2029**

SLUG – Nettverk for rettferdig gjeldspolitikk takker for muligheten til å komme med innspill til SV sitt handlingsprogram 2025 – 2029. Den globale gjeldsbyrden nådde i 2023 nye rekorder. I snitt bruker lavinntektsland tilsvarende summer på gjeldsbetjening som de gjør samlet på utdanning, helse, sosiale sikkerhetsnett og klimatilpasning. Dette svekker lands demokrati, selvstendighet og mulighet til å oppfylle befolkningens menneskerettigheter, samt kan bidra til økt urolighet og mindre stabilitet i verden.

Våre innspill tar utgangspunkt i deres eksisterende arbeidsprogram.

**Norge og verden**

Nytt punkt: arbeide internasjonalt for å få på plass en åpen og effektiv mekanisme for gjeldsslette på tvers av kreditorer for land med ikke-bærekraftig gjeld under FN.

Begrunnelse: Dagens system, etablert av G20, har vist seg å være lite effektivt, begrenset forutsigbart, lukket og ført til lite gjeldsreduksjon, samt ekskluderer mellominntektsland. Det er derfor nødvendig med et styrket og bedret system som sikrer forutsigbare prosesser og inkluderer alle kreditorer.

Nytt punkt: Norge skal være en ansvarlig långiver og jobbe for styrkede globale system for å sikre ansvarlig långivning og lånopptak på statlig nivå gjennom å ta initiativ til omforente prinsipp om ansvarlig långivning, som inkluderer alle former for statlig gjeld, inkludert private långivere. Prinsippene kan tas i bruk ved å inkludere uansvarlig långivning og låneopptak i FNs konvensjon mot korrupsjon (UNCAC).

Begrunnelse: en stor utfordring i dag er at det ikke finnes omforente prinsipp om hva ansvarlig långivning og låneopptak innebærer. Dette må på plass, samt kunne tas i bruk, for å i realiteten sikre ansvarlig långivning.

Vennlig hilsen,

Julie Rødje

Daglig leder i SLUG